গরীবোর ঘরো কি জাতর মাত্তম অয় তুড়া খই হুনউক্কা।  সন্তানঃ বাবা আমার নয়া কাপড় খই? বাবাঃ ছবর কর সামনর বছর দিমু। সন্তানঃ কত বছর থাকি খালি ছবর খরতাম বাবা, সবে নয়া কাপড় পিন্দে আমরার লাগি কিতা ঈদ নাই নি? বাবাঃ আমরার লাগি ঈদ নাই, আল্লাহার বারোমাস সমান। আমরা গরীব অইয়া জন্ম নিছি এরলাগি ছবর করতে অইবো। ছবর করা ছাড়া আর কুন্তা করার নাই। সন্তান একসময় ছবর খরিলায় কারন মা বাফোর কষ্ট সন্তানর বুকে লাগে। মিছা এক হাসি দিয়া মা বাফোরে খয়, সন্তানঃ বাবা কাপড় লাগতোনায়, ছবর খরছি সামনর ঈদো দিয়ে অইবো। মা বাফে সন্তানর এই কথা হুনিয়া লুকাইয়া লুকাইয়া ছকুর পানি ফালায়, আর আল্লার গেছে  ফরিয়াদ করে আর খয়, ও আল্লা আমরারে গরীর খেনে বানাইলায়? নিজে ভুখা থাকি কষ্ট নাই রেবা আল্লা আমরার বাচ্ছাইন্তর কষ্ট সহ্য অয় না।